Gėlė

Gėlė – augalas, turintis estetinę vertę, dažniausiai vertinamas dėl žiedų, rečiau – dėl dekoratyvių lapų. Dauguma gėlių – žoliniai augalai, likę – krūmai.

Populiariausios kambarinės gėlės:

Begonija (hiemalis). Tai žydinti begonijos veislė, kuri dažnai vadinama egzotiška bei spalvinga, dėl polinkio žydėti visais metų laikais. Sunkūs žali augalo lapai ypatingai kontrastuoja su lengvais, pilnaviduriais raudonais žiedais. 

Begonija (Begonia rex). Karališkoji begonija dėmesį patraukia egzotiškais, įvairiomis spalvomis, nuo žalių, raudonų iki rudų atspalvių, išmargintais lapais. Begonijos lapams neretai būdingas savotiškas metalinis blizgesys. 

Alamanda (Auksinis trimitas, vynmedis). Dažnai šis augalas vadinams vijokliniu, tačiau specialistai mieliau jį vadina šliaužiančia ir svyrančia kambarine gėle, kurią tinka auginti ant pinučių ir atramų. Tai šilumą mėgstantis augalas, kilęs iš Vidurio Amerikos. Be šilumos, alamandai būtina drėgmė, gerai apšviesta, tačiau be tiesioginių saulės spindulių vietą. 

Bugenvilija (Popierinė gėlė, popierinis vijoklis). Šis augalas iš pirmo žvilgsnio atrodo trapus, lengvas, kadangi augalo požiedžiai ir lapai ploni kaip popierius bei švuti pačiomis gražiausiomis spalvomis, tačiau iš tiesų bugenijos stiebai yra labai tvirti ir apaugę aštriais spygliukais. Tai gana karizingas augalas, reikalaujantis nuolatinės šviesos, nes priešingu atveju gali taip ir nepradžiuginti žiedais. 

Gražioji brovalija (Safyro gėlė, krūminė žibuoklė). Tai itin daug dėmesio nereikalaujanti kambarinė gėlė, tačiau tėra vienmetė. Mėlyni ir violetiniai žiedai pasirodo kartą ir žydi pakankamai trumpai. Augalas įspūdingai atrodo, kai išskleidžia daug žiedų vienu metu, tuomet atrodo tarsi jais aplipęs.